CENTEL ควง ERW วิ่งคึก! รับปัจจัยบวกคลายล็อคเฟส 4-ปลดเคอร์ฟิว-มาตรการ Travel Bubble
CENTEL ควง ERW วิ่งคึก! รับปัจจัยบวกคลายล็อคเฟส 4-ปลดเคอร์ฟิว-มาตรการ Travel Bubble
CENTEL ควง ERW วิ่งคึก! รับปัจจัยบวกคลายล็อคเฟส 4-ปลดเคอร์ฟิว-มาตรการ Travel Bubble
15 มิ.ย. 2563

ผู้สื่อข่าวรายงานว่า ล่าสุด ณ เวลา 10.37 น. ราคาหุ้น บริษัท ดิ เอราวัณ กรุ๊ป จำกัด (มหาชน) หรือ ERW อยู่ที่ 4.08 บาท บวก 0.08 บาท หรือ 2% สูงสุดที่ 4.16 บาท ต่ำสุดที่ 3.98 บาท ด้วยมูลค่าซื้อขาย 86.48 ล้านบาท
ราคาหุ้น บริษัท โรงแรมเซ็นทรัลพลาซา จำกัด (มหาชน) หรือ CENTEL อยู่ที่ 25.50 บาท บวก 0.50 บาท หรือ 2% สูงสุดที่ 26บาท ต่ำสุดที่ 25 บาท ด้วยมูลค่าซื้อขาย 85.45 ล้านบาท
โดย บล.เคทีบี (ประเทศไทย) ระบุในบทวิเคราะห์ว่า จากกรณีที่ ศบค. มีมติเห็นชอบคลายการผ่อนคลายมาตรการสกัดกั้นการแพร่ระบาดของเชื้อโควิด-19 ระยะที่ 4 และให้ยกเลิกการห้ามออกนอกเคหสถาน (เคอร์ฟิว) เริ่มมีผลตั้งแต่วันที่ 15 มิ.ย. นี้ แต่ยังคงมาตรการควบคุมการเดินทางเข้าราชอาณาจักรทั้งทางบก/น้ำ/อากาศ
นอกจากนี้ ศบค. ยังเห็นชอบในหลักการการเปิดประเทศเพื่อการท่องเที่ยวอย่างจำกัด (Travel Bubble) เพื่อรับชาวต่างชาติเข้ามาในประเทศไทย เริ่มจากกลุ่มนักธุรกิจและกลุ่มที่จะมารับการรักษาทางการแพทย์ เนื่องจากเป็นกลุ่มที่มีศักยภาพ และสามารถติดตามตัวได้ แต่ต้องยังต้องหารือรายละเอียด วิธีการ รวมถึงมาตรการในการควบคุมโรคก่อน โดยมีประเทศเป้าหมายในระยะแรก ดังนี้ จีน (รวมฮ่องกง มาเก๊า) เวียดนาม ญี่ปุ่น เกาหลีใต้ ไต้หวัน ออสเตรเลีย นิวซีแลนด์ สปป.ลาว เมียนมา กัมพูชา ตะวันออกกลาง บางประเทศ
ทั้งนี้ บล.เคทีบี (ประเทศไทย) ประเมินหุ้นที่คาดว่าจะได้ประโยชน์มากสุดจากการคลายล็อกเฟส 4, ยกเลิกเคอร์ฟิว, และ travel bubble มากสุด ได้แก่ 1) กลุ่มโรงแรม (CENTEL, ERW), 2) กลุ่มสายการบิน (AAV), สนามบิน (AOT), 3) กลุ่มโรงพยาบาล (BH, BDMS, BCH, CHG, THG, EKH), 4) กลุ่มนิคมฯ (AMATA, WHA)